LALIN สร้างรอยยิ้มแก่ลูกค้าฉลอง 34 ปี
LALIN สร้างรอยยิ้มแก่ลูกค้าฉลอง 34 ปีอย่างยิ่งใหญ่
17 ส.ค. 2563

บริษัท ลลิล พร็อพเพอร์ตี้ จำกัด (มหาชน) หรือ LALIN มอบความคุ้มที่พิเศษกว่าทุกครั้งในโอกาสฉลองครบรอบ 34 ปีด้วยการจัดแคมเปญ ‘Big Bonus ส่งต่อรอยยิ้มในเดือนพิเศษ’ รวมโครงการบ้านมาลดจริงทุกโครงการ ทุกทำเลตลอดเดือนสิงหาคมนี้ เพื่อแทนคำขอบคุณแก่ลูกค้าที่ให้การสนับสนุน ลลิล พร็อพเพอร์ตี้ มาโดยตลอด พร้อมเติมเต็มรอยยิ้มให้แก่สมาชิกทุกคนในครอบครัวด้วยบ้านฟังก์ชันใหม่สไตล์ New Normal ภายใต้คอนเซปต์ Smart Living-Flexibility ที่ได้รับแรงบันดาลใจจากสถาปนิกชื่อดังชาวฝรั่งเศส เลอ กอร์บูซีเย (Le Corbusier) กับแนวคิด Modern Geometry ที่เน้น ‘ฟังก์ชันหรือการใช้งาน’ เป็นหัวใจสำคัญของการออกแบบบ้านให้สามารถใช้สอยพื้นที่ต่างๆได้อย่างแท้จริง
อีกทั้ง Le Modular หรือหลักความสอดคล้องของสัดส่วนมนุษย์ (Human Scale) ในการจัดสรรพื้นที่ให้เพียงพอ และเหมาะสมกับการใช้ชีวิตของคนในยุคปัจจุบัน โดยการจัดงานในครั้งนี้ ได้รับการตอบรับจากลูกค้าอย่างอบอุ่น สะท้อนถึงความเชื่อมั่นในคุณภาพของโครงการบ้านเครือ ลลิล พร็อพเพอร์ตี้ ที่มีมาอย่างต่อเนื่องตลอด 34 ปี